ข้อพึงปฏิบัติในการเดินป่ามีอะไรบ้าง
ข้อพึงปฏิบัติในการเดินป่ามีดังนี้
- เดินเรื่อยๆ ไม่ต้องรีบและเดินด้วยความเร็วสม่ำเสมอ ถือคติว่า เรื่อยๆ เดี๋ยวก็ถึง
- ควรเดินเรียงเดี่ยว ให้มองเห็นคนที่เดินอยู่ข้างหน้าเสมอ หากเดินนำไปจนมองไม่เห็นผู้ที่เดินตามหลัง ควรหยุดรอให้คนข้างหลังตามมาจนอยู่ในระยะที่มองเห็นกันได้ จึงค่อยเดินต่อ
- ไม่ควรส่งเสียงดัง นอกจากจะเปลืองพลังงานแล้ว ยังลดทอนโอกาสพบสัตว์ป่าตามเส้นทาง
- ควรพัก 5 – 10 นาที ทุก 1 – 2 ชั่วโมง แต่อย่าพักบ่อยเกินไป เพราะจะทำให้เหนื่อยยิ่งขึ้นไปอีก
- ไม่ควรเดินออกนอกเส้นทาง และไม่ควรเดินป่าตามลำพัง ทั้งระหว่างเดินสู่จุดหมายและเมื่อถึงจุดหมายแล้ว เพราะกว่าจะรู้ตัวว่าหลงป่าก็สายไปเสียแล้ว
- เมื่อพบแหล่งน้ำที่สามารถดื่มได้ ควรเติมน้ำให้เต็มกระติกเสมอ